《自鄂还湘次韵答申夫方伯》
清代·曾国荃

未步金銮上谏坡，曾看哭楚起沈疴。言归此日江之永，但愿来年海不波。

鱼美武昌春意薄，雁回衡岳别情多。枣梨姜芥谁相赠，且向涟溪问钓蓑。

作者简介：（1824—1890）湖南湘乡人，字沅甫，号叔纯。曾国藩弟。咸丰二年优贡。六年，率湘军随兄作战。十一年，破安庆。同治三年，陷天京，纵兵焚掠。封一等伯爵。后历任湖北、陕西、山西巡抚、陕甘总督，调两江总督兼通商大臣。卒谥忠襄。